Vingerne til vindmøllen skal sejles fra Aalborg til Hanstholm og derefter videre til Østerild testanlæg, og for at få de store vinger fragtet kræves der en del tilpasning af omgivelserne. - Rundkørslen i Hanstholm har vi udbygget, så vi kan køre udenom med vores store transporter, og ude i Østerild er de netop blevet færdige med et byggeri, så vi kan komme igennem på en sikker og forsvarlig måde, siger Per Holdorf. Vingerne på møllen er større end bare store, for når vingerne roterer på møllen, dækker de et  areal, som svarer til Aalborg storcenter. Vingerne fra møllen måler hele 108 meter og kommer til at udgøre verdens største vindmølle. - Det er spændende, og det er jo for mit vedkommende kulminationen på mere end et års forberedelse og planlægning, der kommer til udførelse nu, siger Per Holdorf, som er transportansvarlig for Siemens Gamesa. Forsyning til hele Aalborg Udover møllens størrelse er der også en anden ting, der er lidt særligt ved den, for ifølge projektlederen for Siemens Gamesa, Rasmus Hvidberg kan 15 af den slags møller nemlig kunne generere nok effekt til at forsyne samtlige husholdninger i Aalborg. Siemens Gamesas første projekt er allerede solgt, og det er 100 møller, som skal installeres ved østkysten i England. Se indslaget om den store vindmølle her:

Opsummering:
Torsdag blev vingerne til det, det bliver verdens hidtil største vindmølle sendt fra Aalborg til testcenteret i Østerild.